**SUVREMENA FEMINISTIČKA AUTOBIOGRAFIJA**

Nositeljica/izvođačica: dr. sc. Maša Grdešić, doc.

**OPIS KOLEGIJA:** Kolegij za svoje polazište uzima četiri suvremena autobiografska/memoarska teksta američkih autorica kako bi pokušao predstaviti i analizirati aktualne rasprave o značenju i svrsi književnosti (granice zbilje i fikcije, odnos estetike i politike, pitanje "autentičnosti" pripovijedanja, "relatability") te o stanju i ciljevima feminizma

(odnos aktivizma i teorije, pitanje reprezentacije, intersekcionalnost, a/političnost pripovijedanja o osobnom iskustvu, komercijalnost/komodifikacija autobiografskog diskurza). Četiri zadana teksta izabrana su za analizu kako zbog sadržajnih (problem žene kao umjetnice i intelektualke u *I Love Dick*, fokus na *queer* ljubav i obitelj u *The Argonauts*, pisanje o tijelu, traumi i rasi u *Hunger* te mladost i popularnost autorice/pripovjedačice *Not That Kind of Girl*), tako i zbog formalnih razloga (odnos autobiografskog diskurza s fikcijom i teorijom, problem svjedočenja, problem nepouzdanog pripovijedanja). Stalno imajući na umu artificijelnu prirodu svakog teksta, pa tako i autobiografskog, koji u tom smislu ne nudi izravan uvid u postojeće životno iskustvo već ga proizvodi, cilj je kolegija problematizirati inferioran kulturni status ženskog autobiografskog/memoarskog pisanja te preispitati tko i na koji način ima pravo govoriti o sebi i čija će se priča prihvatiti kao istina.

\*

Studentske obaveze uključuju redovito prisustvo na nastavi, čitanje zadane primarne i sekundarne literature, sudjelovanje u raspravi i ispitni rad dužine 15 kartica.

Literatura koja nije prevedena na hrvatski jezik bit će dostupna u PDF-u.

**SADRŽAJ KOLEGIJA:**

1. Uvod u područje

2. Chris Kraus: *I Love Dick* (1997)

Shoshana Felman: "*What Does A Woman Want?* The Question of Autobiography and the Bond of Reading (*Postface*)" (u *What Does A Woman Want? Reading and Sexual Difference*, str. 1-19.)

3. Maggie Nelson: *The Argonauts* (2015)

Judith Butler: "Is Kinship Always Already Heterosexual?" (u *Undoing Gender*, str. 102-130.; prijevod: "Da li je srodstvo uvijek heteroseksualno?", u *Raščinjavanje roda*)

4. Roxane Gay: *Hunger. A Memoir of (My) Body* (2017)

Sara Ahmed: "Melancholic Migrants" (u "The Promise of Happiness", str. 121-159.)

5. Lena Dunham: *Not That Kind of Girl. A Young Woman Tells You What She's "Learned"* (2014)

(Prijevod: *Drukčija od drugih. Priča mlade djevojke o tome što je sve "naučila"*, Algoritam, Zagreb, 2015, prev. Sandra Mlađenović)

Lauren Berlant : "Cruel Optimism" (u *Cruel Optimism*, str. 23-49.)

**PREPORUČENA LITERATURA:**

Sara Ahmed, *The Cultural Politics of Emotion*, Routledge, London & New York, 2004.

Sara Ahmed, *The Promise of Happiness*, Duke University Press, Durham & London, 2010.

Lauren Berlant, *Cruel Optimism*, Duke University Press, Durham & London, 2011.

Judith Butler, *Raščinjavanje roda*, Šahinpašić, Sarajevo, 2005. Prev. Jasmina Husanović.

Lada Čale Feldman i Ana Tomljenović, *Uvod u feminističku književnu kritiku*, Leykam, Zagreb, 2012.

Shoshana Felman, *What Does A Woman Want? Reading and Sexual Difference*, The Johns Hopkins University Press, Baltimore & London, 1993.

Rita Felski, *Literature After Feminism*, The University of Chicago Press, Chicago & London, 2003.

Leigh Gilmore, *The Limits of Autobiography. Trauma and Testimony*, Cornell University Press, Ithaca & London, 2001.

Audre Lorde, *Sister Outsider*, Ten Speed Press, New York, 2007.

*Modern Confessional Writing. New Critical Essays*, ur. Jo Gill, Routledge, London & New York, 2006.

Toril Moi, *Seksualna/tekstualna politika*, AGM, Zagreb, 2007. Prev. Maša Grdešić.

Marija Ott Franolić, *Dnevnik ustremljen nedostižnom. Svakodnevica u ženskim zapisima*. Disput, Zagreb, 2016.

Adrienne Rich, *O lažima, tajnama i šutnji. Izabrani tekstovi 1966-1978*. Ženska infoteka, Zagreb, 2003. Prev. Miloš Đurđević.

Julia Serano, *Whipping Girl. A Transsexual Woman on Sexism and the Scapegoating of Femininity*, Seal Press, Emeryville, CA, 2007.

Virginia Woolf, *Vlastita soba*, Centar za ženske studije, Zagreb, 2003. Prev. Iva Grgić.

Kate Zambreno, *Heroines*, Semiotext(e), Los Angeles, 2012.

Andrea Zlatar, *Ispovijest i životopis. Srednjovjekovna autobiografija*, Antibarbarus, Zagreb, 2000.